b'\n_START_ARTICLE_\nEl Cl\xc3\xa1sico\n_START_PARAGRAPH_\nEl Cl\xc3\xa1sico (katalonsko El Cl\xc3\xa0ssic) je nogometni derbi med kluboma FC Barcelona in Real Madrid C.F., najve\xc4\x8djima in najuspe\xc5\xa1nej\xc5\xa1ima \xc5\xa1panskima nogometnima kluboma, ki je prvi\xc4\x8d potekal 13. maja 1902. Ob finalu Lige prvakov in Milanskem derbiju je najbolj gledana klubska nogometna tekma in velja za enega najve\xc4\x8djih \xc5\xa1portnih rivalstev na svetu. Rivalstvo se je razvilo tudi zaradi rivalstva med najve\xc4\x8djima \xc5\xa1panskima mestoma, Madridom in Barcelono, ter politi\xc4\x8dnih napetosti med \xc5\xa1panskim in katalonskim prebivalstvom. Najbolj\xc5\xa1i strelec na tekmah med kluboma je s \xc5\xa1tiriindvajsetimi goli argentinski nogometa\xc5\xa1 Lionel Messi, ki igra za Barcelono od leta 2004. Barcelona je na uradnih tekmah zmagala 94-krat, Real iz Madrida pa 95-krat. Upo\xc5\xa1tevajo\xc4\x8d tudi prijateljske tekme je razmerje 114:99 v korist Barcelone.'